Politeknik Metro KuantanPoliteknik Metro Kuantan

**Politeknik METrO Kuantan** (PMKu) ialah sebuah Politeknik Malaysia yang terletak di Kuantan, Pahang. Politeknik METrO Kuantan memulakan operasinya pada 01 April 2011 di bangunannya yang terletak di tengah-tengah pusat komersil bandar Kuantan. Institusi ini merupakan salah satu pusat pengajian tinggi awam di bawah naungan Kementerian Pendidikan Malaysia yang menawarkan pengajian dalam bidang perkhidmatan, sesuai dengan keperluan serta permintaan pihak industri masakini. Program pengajian yang ditawarkan oleh Politeknik METrO Kuantan adalah Diploma Pengurusan Pelancongan dan Diploma Perkhidmatan Makanan (Amalan Halal) di mana pelajar akan menamatkan pengajian dalam tempoh tiga tahun.

Senarai Pengarah Politeknik METrO Kuantan
-----------------------------------------

Berikut merupakan senarai Pengarah yang pernah / sedang berkhidmat di Politeknik METrO Kuantan:

| Bil | Nama | Tempohperkhidmatan | Tempat BertugasSebelum Ini | Tempat BertugasSekarang |
| --- | --- | --- | --- | --- |
| **1** | En. Mohd Jalil Bin Che Jusof | 1 April 2011 - 1 November 2011 | Politeknik Sultan Haji Ahmad Shah | bersara |
| **2** | En. Abd. Razak Bin Sadli | 1 November 2011 - 30 November 2012 | Kolej Komuniti Ledang | bersara |
| **3** | Dato' Haji Abu Bakar Bin Ahmad | 1 Disember 2012 - 15 Julai 2013 | Politeknik Sultan Haji Ahmad Shah | bersara |
| **4** | Puan Norlida Binti Abd. Razak | 15 Julai 2013 - 31 Disember 2014 | Politeknik Muadzam Shah | bersara |
| **5** | En. Mohd Jalil Bin Che Jusof | 1 Januari 2015 - 24 Mac 2019 | Politeknik Sultan Haji Ahmad Shah | bersara |
| 6 | En. Rosli bin Zainuddin | 16 April 2019 - kini | Kolej Komuniti Kuantan | Politeknik METrO Kuantan |
|

Visi
----

Penjana Utama Modal Insan Inovatif melalui pendidikan dan latihan tranformasional bagi memenuhi keperluan tenaga kerja global.

Misi
----

Menerobos sempadan untuk membina persekitaran pembelajaran transformatif dan kreatif kearah menjana ekonomi yang dipimpin inovasi.

Konsep
------

Merupakan sebuah institusi pendidikan dan latihan bagi memenuhi keperluan sosio ekonomi tempatan dan wilayah dalam bidang industri yang berorientasikan perkhidmatan.
Berkonsepkan Boutique.
Responsif kepada keperluan industri dan program boleh berubah mengikut keperluan semasa.

Agenda Transformasi Negara
--------------------------

Penubuhan Politeknik METrO Kuantan adalah seiring dengan Agenda Transformasi Negara iaitu meningkatkan daya saing melalui pembangunan ekonomi berpendapatan tinggi terutamanya dalam aspek menjana modal insan yang serba boleh dan mampu berubah dalam persekitaran pasaran kerja yang dinamik. Sasaran pelajarnya ialah lepasan SPM dan golongan pekerja (working adults) yang memerlukan upskill dan re-skilling. Pembelajaran di Politeknik METrO Kuantan akan mengutamakan kaedah Online Virtual and Distance Learning (OVDL) dalam kerangka e-learning. Kebanyakan tenaga pengajarnya adalah mereka yang mempunyai pengalaman industri.

Ciri-ciri Program Yang Ditawarkan
---------------------------------

1. Mempunyai nilai pasaran tinggi.

2. Cenderung kepada bidang pekerjaan yang menggunakan hemisfera otak kanan (Right Brain).

3. Mematuhi kompetensi professional / industri melalui persijilan / pengijazahan.

4. Mendapat akreditasi MQA.

5. Penyampaian program yang fleksibel mengikut kemampuan pelajar.

6. Penekanan kurikulum kepada latihan amali yang bersesuaian.

7. Melibatkan komponen latihan dalam kerja.

Ciri-ciri Pelajar Yang Dihasilkan
---------------------------------

1. Berkemahiran dan berkeyakinan tinggi.

2. Berpandangan global.

3. Berkebolehpasaran Tinggi.

4. Berdaya keusahawanan.

5. Versatile

6. Cekap berkomunikasi dalam sekurang-kurangnya dua bahasa termasuk Bahasa Melayu.

konvokesyen Politeknik Metro Kuantan
------------------------------------

Konvokesyen pertama Politeknik Metro Kuantan telah diadakan pada 11 Mei 2015 di Hotel Vistana, Kuantan. Konvokesyen ini diadakan untuk meraikan dan menganugerahkan Diploma kepada 29 orang pelajar sulung PMKu. Majlis telah disempurnakan dan dirasmikan oleh Dato’ Md Sharif Shamsuddin, Pengarah Urusan Asturi Metal Builders (M) Sdn Bhd. Dalam majlis ini, Saudari Nur Adibah Ismail telah dinobatkan sebagai Penerima Anugerah Pengarah politeknik Metro Kuantan.

Pautan luar
-----------

* [Laman web rasmi Politeknik METrO Kuantan]

| * l
* b
* s
Politeknik di Malaysia |
| --- |
| Politeknik | Politeknik Ungku Omar • Politeknik Sultan Haji Ahmad Shah • Politeknik Sultan Abdul Halim Muadzam Shah • Politeknik Kota Bharu • Politeknik Kuching Sarawak • Politeknik Port Dickson • Politeknik Kota Kinabalu • Politeknik Sultan Salahuddin Abdul Aziz Shah • Politeknik Ibrahim Sultan • Politeknik Seberang Perai • Politeknik Melaka • Politeknik Kuala Terengganu • Politeknik Sultan Mizan Zainal Abidin • Politeknik Merlimau • Politeknik Sultan Azlan Shah • Politeknik Tuanku Sultanah Bahiyah • Politeknik Sultan Idris Shah • Politeknik Tuanku Syed Sirajuddin • Politeknik Muadzam Shah • Politeknik Mukah • Politeknik Balik Pulau • Politeknik Jeli • Politeknik Nilai • Politeknik Banting • Politeknik Mersing • Politeknik Hulu Terengganu • Politeknik Sandakan • Politeknik Pagoh • Politeknik Tawau • |
| Politeknik METrO | Politeknik Metro Kuala Lumpur •Politeknik Metro Johor Bahru •Politeknik Metro Kuantan •Politeknik Metro Tasik Gelugor •Politeknik Metro Betong • |